text: अटल बिहारी वाजपेयी जैसे देश के महान नेता व पूर्व प्रधानमंत्री के निधन पर बीजद के नेताओं ने भी शोक व्यक्त किया है। संबलपुर विधायक डॉ. रासेश्वरी पाणिग्राही ही अपने शोकवार्ता में वाजपेयी के निधन को देश के लिए अपूरणीय क्षति बताते हुए उनके कवि हृदय, प्रभावशाली वक्ता, दूरद्रष्टा राजनेता बताते हुए उनके आदर्श और राजनीति की सराहना की। उन्होंने यह भी स्वीकार किया वह वाजपेयी के आदर्श से काफी प्रभावित रही है। उनके निधन की खबर हृदयाविदारक है। इसी तरह संबलपुर सांसद नगेंद्र प्रधान और संबलपुर विकास प्राधिकरण के अध्यक्ष विजय महांती ने भी अपने शोकवार्ता वाजपेई को एक महान राष्ट्रवादी नेता बताते हुए उनके निधन पर गंभीर शोक व्यक्त किया है।